## למועצה מקומית אלפי מנשה

##  דרוש/ה

**מנהלת גביה במחלקת גזברות**

**תואר המשרה**: מנהלת גביה במחלקת גזברות

**היקף המשרה**: 100% = 42.5 ש"ש

**דרגת המשרה**: דירוג מח"ר, מתח דרגות 38-40

# תיאור התפקיד

1. ניהול תחום הגבייה ברשות גביית ארנונה, מים - אגרות והיטלים ואו תשלומי רשות:

א. סיוע בגיבוש מדיניות המסים של הרשות המקומית.

ב. הוצאה לפועל של מדיניות הרשות המקומית בתחום הגבייה - ביצוע פעולות אכיפה מינהלית ומשפטית להבטחת התשלום, לרבות עיקולים, ניתוקי מים ומגע עם תושבים בהקשר זה.

ג. הנחיה ופיקוח על מתן השירות במחלקת הגבייה לאזרחים, לרבות ייזום ויישום של שיטות מתקדמות למתן שירות יעיל ואיכותי לקהל הפונים.

ד. ניהול מערך האכיפה המנהלי והמשפטי, פיקוח ובקרה על תהליכי עבודה באכיפת הגבייה, עריכת דו"חות תקופתיים וניתוח מגמות.

1. קביעת שומות ארנונה וניהול מערך חיובי הארנונה:

א. תכנון מערך החיובים השנתיים והתקופתיים בגין הארנונה, ופיקוח על ביצועו.

ב. הכנת צו ארנונה והצגתו בפני הגזבר לקראת העלאתו לדיון במועצה.

ג. בדיקה ואישור של הנחות בארנונה.

 ד. מתן תשובות להשגות ערר (בהתאם לחוק הרשויות המקומיות ) על קביעת ארנונה כללית, הכנת תיקים לוועדות ערר ולבית משפט בתחומים שבאחריותו.

ה. ייזום בדיקות ומדידות נכסים ברחבי הרשות המקומית.

ו. יישום תוצאות בדיקות ומדידות הנכסים.

ז. ביצוע קריאת מדי מים וחיוב הצרכנים, רישום מוסדר של צרכני המים לחיוב ופיקוח על מערך התשלום, ההקטנה וביטול הפחת האדמיניסטרטיבי.

1. ניהול כספי של מערך הגבייה:

א. הכנת דו"חות ומאזנים, חודשיים, רבעוניים ושנתיים.

ב. ניהול הקשרים עם ספקי השירותים בתחום האכיפה.

ג. ניהול כספים והתחשבנות עם ספקי השירותים בתחום האכיפה.

# השכלה ודרישות מקצועיות

**השכלה:** תואר אקדמי שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ, באחד מהתחומים הבאים: כלכלה, מינהל עסקים, חשבונאות, משפטים או סטטיסטיקה. או בעל תעודת רואה חשבון בתוקף.

**הכשרה:** המנהל יחויב לסיים בהצלחה קורס מנהלי גבייה, לא יאוחר משנתיים מתחילת מינויו. עדכון שכרו מותנה בסיום הקורס כאמור, ככל שהוא מועסק באמצעות חוזה אישי.

**רישום מקצועי:** עבור בעל תואר במשפטים – רישיון ישראלי לעריכת דין וחברות בלשכת עורכי הדין.

**תנאי סף:**

ניסיון מקצועי:

ברשות מקומית ברמה ב': ניסיון מקצועי של 4 שנים לפחות, שנרכש במהלך 7 השנים האחרונות שקדמו למועד האחרון להגשת הצעות למכרז, בתחום הגבייה, הכספים והגזברות

ניסיון ניהולי:

שלוש שנים ניסיון לפחות בניהול צוות עובדים, בכפיפות ישירה.

דרישות נוספות:

1. שפות – בהתאם לצורך
2. ישומי מחשב - היכרות עם תוכנות ה-OFFICE.
3. יכולת התמודדות עם מצבי לחץ ועבודה מול קהל.
4. יכולת עבודה עם גורמי פנים וחוץ.
5. יחסי אנוש טובים.

נא להעביר קורות חיים בצירוף תעודות והמלצות למנכ"לית המועצה,

בדוא"ל odeliag@alfe-menashe.muni.il או בדואר או במסירה ידנית לכתובת: רח' גלבוע 116 אלפי מנשה 44851, עד ולא יאוחר מתאריך 26.02.2020 בשעה 13:00.

**-המשרה מיועדת לנשים וגברים כאחד-**

בברכה,

**אודליה גוטל,**

**מנכ"לית המועצה.**